Pielikums

ZPRAP 22.10.2024. lēmumam Nr.158., Prot Nr.37.

**Projekta idejas veidlapa**

|  |  |  |
| --- | --- | --- |
| 1. | **Ministrijas struktūrvienības, padotības iestādes, plānošanas reģiona un kapitālsabiedrības**, kas iesniedz projekta ideju izskatīšanai IPIK, **nosaukums** | **Vidzemes plānošanas reģions** |
| 2. | **Projekta** **nosaukums latviešu un angļu valodā**, ja projekta valoda būs angļu valoda | **Atbalsts vēsturisko kūdras ieguves vietu revitalizācijai** |
| 3. | **Projekta statuss uz idejas iesniegšanas brīdi** (piemēram, uzsākta projekta izstrāde, izstrādāts tehniskais projekts, projekts sagatavots iesniegšanai otrajā atlases kārtā) | Notiek projekta izstrāde |
| 4. | **Programmas**/aktivitātes, kurā plānots pieteikt projektu, **pilns nosaukums latviešu un angļu valoda (ja attiecināms)**  Datumi, no kura **līdz kuram** projektus var iesniegt programmā, **saite uz programmas tīmekļa vietni**, kur norādīti programmas līdzfinansējuma saņemšanas nosacījumi | Projekta aktivitātes paredzētas Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.1. pasākuma "Atteikšanās no kūdras izmantošanas enerģētikā" ietvaros.  Centrālās finanšu un līgumu aģentūras projekta 1. kārtas atlase 08.08.2024. - 23.09.2024: 6.1.1.1 Atteikšanās no kūdras izmantošanas enerģētikā (<https://www.cfla.gov.lv/lv/6-1-1-1-k-1>) |
| 5. | Īss projekta ietvaros **plānoto darbību apraksts** (mērķis, mērķa grupa, darbības un pasākumi, kas paredzēti projekta mērķa un mērķgrupas sasniegšanai) | Latvijas kūdras nozarē konstatētas vairākas pastāvošas problēmas, t.sk., tautsaimniecības, normatīvā regulējuma, kūdras nozares pārvaldības, ģeoloģiskās informācijas kvalitātes un saglabāšanas, rekultivācijas jomas. Lai veiksmīgi apsaimniekotu vēsturiski degradētās kūdras teritorijas, nepieciešams veikt to inventarizāciju, apkopjot pieejamos datus un veicot tālāku izpēti. Tā novedot pie iespējas veikt šo degradēto kūdras ieguves vietu rekultivāciju, lai degradētās teritorijas atgrieztu saimnieciskajā apritē. Projekta mērķi virza degradētās kūdras ieguves teritorijas tuvāk to rekultivācijai, to plānu sagatavošanai.  Projektam izvirzītie mērķi:  1. veicināt vēsturisko kūdras ieguves vietu sanāciju, iegūstot un analizējot datus par vēsturiskām kūdras ieguves vietām Taisnīgas pārkārtošanās fonda mērķteritorijās, to stāvokli un iespējamajiem rekultivācijas veidiem;  2. iegūt un apkopot informāciju par kūdras izmantošanu enerģētikā pašvaldību organizētajos siltumapgādes pakalpojumos un iespējamos risinājumus cita atjaunojamā enerģijas resursa izmantošanai;  3. nodrošināt potenciālos projektu iesniegumu iesniedzējus, pašvaldības un privātpersonas, ar kvalitatīvu informāciju projektu dokumentācijas sagatavošanai Taisnīgas pārkārtošanās fonda investīciju piesaistei.  **Mērķa grupa** plānošanas reģioni, pašvaldības, valsts institūcijas, zinātniskas institūcijas un vēsturisko kūdras ieguves vietu īpašnieki vai apsaimniekotāji (pašvaldības un privātpersonas), kā arī pašvaldības, pašvaldību kapitālsabiedrības vai sabiedrisko pakalpojumu sniedzēji, kuriem ir noslēgts līgums ar pašvaldībām par siltumenerģijas nodrošināšanu.  **Darbības un pasākumi:**   1. projekta īstenošanas personāla apmācības; 2. sabiedrības informēšanas, izglītošanas, komunikācijas un vizuālās identitātes pasākumi, tai skaitā informatīvo un izglītojošo materiālu sagatavošana par vēsturisko kūdras ieguves vietu rekultivāciju; 3. pieredzes apmaiņas braucieni, kas saistīti ar vēsturisko kūdras purvu rekultivāciju, to organizēšana un īstenošana; 4. ar derīgo izrakteņu ieguves vietu rekultivāciju saistīto telpiskās plānošanas institūciju, pašvaldību darbinieku un zinātnisko institūciju, kā arī ar kūdras ieguves vietu rekultivāciju saistīto biedrību informēšanas, sadarbības veicināšanas un izglītošanas pasākumi; 5. pasākumi par atteikšanos no kūdras sadedzināšanas iekārtu izmantošanas enerģētikā; 6. pašvaldību un siltumapgādes sabiedrisko pakalpojumu sniedzēju konsultēšana par pasākuma otrās projektu iesniegumu atlases kārtas projektu dokumentācijas (dokumentācija par esošās kūdras sadedzināšanas iekārtas radītajām siltumnīcefekta gāzu emisijām, dokumentācija ar aprēķiniem par alternatīvās sadedzināšanas iekārtas radītajām siltumnīcefekta gāzu emisijām un sociālekonomiskie kritēriji) izstrādi. |
| 6. | Īss projekta ietvaros **sasniedzamo rezultātu apraksts** (iekārtas, būves, infrastruktūra, rokasgrāmatas, filmas, pētniecības darbi u.tml.) | 1. Inventarizācijas veidā apkopoti analizētie dati (aprakstošie un ģeotelpiskie dati) par vēsturiskām kūdras ieguves vietām Taisnīgas pārkārtošanās fonda mērķteritorijās, to stāvokli un iespējamajiem rekultivācijas veidiem, sasniedzot  nacionālo rādītāju – pašvaldību un privātpersonu īpašumā esošo vēsturisko kūdras ieguves vietu izpēte un inventarizācija veikta teritorijās, kuru kopējā platība sasniedz vismaz 9000 ha. 2. Izstrādāti rekultivācijas plāni vēsturiskajām kūdras ieguves vietām, kuru īpašnieki (pašvaldības, privātīpašnieki) ir izrādījuši interesi. Rekultivācijas plāni ietvers informāciju par rekultivējamo platību, rekultivācijas metodēm, kurām ir potenciāli vislielākais SEG emisiju samazinājums, iekļaujot samazinājuma aprēķinu, rekultivācijas izmaksu aplēses, kā arī informāciju par praktiskajiem rekultivācijas procesa soļiem. 3. Izstrādātas vadlīnijas:    1. par principa “nenodarīt būtisku kaitējumu” klimata un vides mērķu novērtējumu vēsturiskajās kūdras ieguves vietās;    2. par sociālekonomisko novērtējumu katram no vēsturisko kūdras ieguves vietu rekultivācijas veidiem;    3. par ekosistēmu pakalpojumu novērtējumu katram no vēsturisko kūdras ieguves vietu rekultivācijas veidiem;    4. par vēsturisko kūdras ieguves vietu atzīšanai par rekultivētām 4. Apkopota informācija par kūdras izmantošanu enerģētikā pašvaldību organizētajos siltumapgādes pakalpojumos un iespējamos risinājumus cita atjaunojamā enerģijas resursa izmantošanai 5. Noorganizēti sabiedrības informēšanas, izglītošanas, komunikācijas un vizuālās identitātes pasākumi – semināri un pieredzes apmaiņas vizītes. |
| 7. | **Projekta sasaiste ar nozares politikas plānošanas dokumentiem un nozares politikas ieviešanu** (atsauces uz politikas plānošanas dokumentiem, normatīvajiem aktiem, vadlīnijām u.tml.), t.sk.:   * **kā plānotie projekta rezultāti tiks izmantoti (varēs tikt izmantoti) vai sekmēs nozares politikas ieviešanu,** * **citu institūciju informācija par atbalstu projekta īstenošanai** (norāda informāciju par konsultācijām (rakstiski, telefoniski, klātienē, attālināti) ar saistīto nozaru ministriju, kuru kompetence attiecas uz projekta jomu, pārstāvjiem (pievienojot to kontaktinformāciju) par projekta idejas nepieciešamību/aktualitāti un projekta rezultātu pielietojamību, norādot saņemto nozaru ministriju viedokli vai projekta idejai pievienojot saistīto nozaru ministriju atbalsta vēstuli/atzinumu) | Projekta aktivitātes noteiktas Taisnīgas pārkārtošanās teritoriālajā plānā (Eiropas Savienības kohēzijas politikas programmas 2021.–2027. gadam 8. pielikums), ievērojot tajā paredzētos transformācijas virzienus un pasākumus, kas definēti saskaņā ar klimata pārmaiņu plānošanas dokumentiem – Nacionālo enerģētikas un klimata plānu un Latvijas stratēģiju klimatneitralitātes sasniegšanai līdz 2050.gadam, kā arī Kūdras ilgtspējīgas izmantošana pamatnostādnēm 2020-2030.gadam.  Projektā izstrādātie nodevumi būs izmantojami pasākuma nākamo īstenošanas kārtu projektu iesniedzējiem (pašvaldībām, privātpersonām) kā atbalsta materiāli (rekultivācijas plāni, inventarizācijas rezultāti, alternatīvie risinājumi pārējai no kūdras izmantošanas enerģētikā, rekultivācijas veidu sociālekonomikais un ekosistēmu novērtējums, principa “nenodarīt būtisku kaitējumu” klimata un vides mērķu novērtējums). Projektā izstrādātās vadlīnijas par vēsturisko kūdras ieguves vietu atzīšanu par rekultivētām varēs tikt izmantotas šī procesa sakārtošanai.  Projekts atbilst Vidzemes plānošanas reģiona Attīstības programmas 1. mērķa “Saglabāt un gudri apsaimniekot dabas ekosistēmas un resursus”, vidējā termiņa tematiskās prioritātes T1 “Dabas kapitāls” rīcības virziena “Dabas resursu aizsardzība, bioloģiskās daudzveidības saglabāšana un gudra apsaimniekošana” uzdevumiem “*Veicināt mežu un purvu saglabāšanu un ilgtspējīgu apsaimniekošanu*” un “*Sabiedrības informēšana un izpratnes veidošana par ilgtspējīgu attīstību un vides resursu gudru apsaimniekošanu*”.  Projekta konsultatīvajā grupā, tiekoties klātienē un attālināti, tiks nodrošinātas uzraudzības un atbalsta funkcijas, iesaistoties pārstāvjiem no Viedās administrācijas un reģionālās attīstības ministrijas Investīciju politikas departamenta (A.Marnauza, D.Burtniece, D.Prižavoite, L.Volšteine), Dabas aizsardzības departamenta (D.Vilkaste), Klimata un enerģētikas ministrijas Klimata pārmaiņu departamenta (L.Platace), Latvijas Vides, ģeoloģijas un meteoroloģijas centra (M.Brūne), Latvijas Valsts mežzinātnes institūta "Silava" (I.Līcīte), Latvijas Universitātes (I.Silamiķele, L.Kalniņa), Latvijas Kūdras asociācijas (D.Ozola, I.Krīgere),  Latvijas Pašvaldību savienības (S.Bērziņa. Projektā laikā konsultatīvās grupas sastāvs var tikt papildināts. |
| 8. | **Projekta idejas iesniedzēja** **ieguvums** **īstenojot projektu** (pamatojumu plānotajām darbībām, iegūstamās zināšanas, tehniskais nodrošinājums u.tml.) | Vidzemes plānošanas reģions nodrošinās reģionālās attīstības likumā noteiktās funkcijas:   * izstrādāt un īstenot projektus reģionālās attīstības atbalsta pasākumu ietvaros. * veicināt saimniecisko darbību plānošanas reģiona teritorijā. * sadarbojoties ar pašvaldībām un nacionāla līmeņa institūcijām reģionālās attīstības īstenošanā   Īstenojot projektu tiks iegūta jauna informācija par vēsturisko kūdras ieguves vietu esošo situāciju, kas būs ļoti noderīgas teritorijas plānošanā gan pašvaldībām, gan reģionam, veicinot teritorijas ilgtspējīgāku attīstību. |
| 9. | **Projekta idejas sasaiste (t.sk., demarkācija, papildinātība) ar citiem uzsāktajiem vai īstenotiem projektiem attiecīgajā sfērā** (īss apraksts par to, kā piedāvātais projekts atšķiras vai papildina citus uzsāktos/īstenotos projektus) | 2023.gadā Vidzemes plānošanas reģions iesaistījās Eiropas Komisijas tehniskās palīdzības projekta “JTP Groundwork” aktivitātēs, kura ietvaros tika izveidots modelis, kā noteikt rekultivācijas scenārijus.  Iegūtais tehniskas atbalsts, kas tika sniegts jaunu zināšanu formātā, būs ļoti papildinošs un vērtīgs šī projekta aktivitāšu ieviešanai. |
| 10. | **Projekta idejas iesniedzēja funkcija**, kas tiek nodrošināta, **un kapacitāte,** īstenojot projektu | Vidzemes plānošanas reģions nodrošinās reģionālās attīstības likumā noteiktās funkcijas:   * Izstrādāt un īstenot projektus reģionālās attīstības atbalsta pasākumu ietvaros. * veicināt saimniecisko darbību plānošanas reģiona teritorijā.   Vidzemes plānošanas reģions kā projekta ieviesējs ir iezīmēts 09.07.2024.gada MK noteikumos Nr.450 par 6.1.1.1.pasākuma pirmās projektu iesniegumu atlases kārtas īstenošanu. |
| 11. | Projekta ietvaros **plānotā sadarbība** (norādīt informāciju, vai projekta idejas iesniedzējs ir vadošais vai sadarbības partneris projekta īstenošanā)/**projekta partneri** un to loma | Projekta vadošais partneris un finansējuma saņēmējs ir Vidzemes plānošanas reģions. Projekta īstenošana notiks sadarbībā ar Latgales, Zemgales un Kurzemes plānošanas reģioniem kā projekta partneriem.  Sadarbības partneru loma projektā:   * + - 1. semināru un informatīvo pasākumu tehniskā organizēšana (telpu nodrošināšana, ēdināšana, dalībnieku uzaicināšana, informatīvais atbalsts) savā teritorijā atbilstoši Projekta aktivitāšu plānā paredzētajam pasākumu grafikam.       2. nodrošināt regulāru saziņu ar savā teritorijā esošajām pašvaldībām saistībā ar Projekta aktivitātēm un to īstenošanai nepieciešamo datu un informācijas iegūšanu no pašvaldībām;       3. nodrošināt komunikāciju ar savā teritorijā esošo vēsturisko kūdras ieguves vietu īpašniekiem (pašvaldībām un privātpersonām), informējot tos par Projekta aktivitātēm, apzinot un veicinot viņu ieinteresētību rekultivācijas plānu izstrādē;       4. Projekta partnerim – Kurzemes plānošanas reģionam – saskaņā ar normatīvo aktu prasībām organizēt un nodrošināt nepieciešamās iepirkuma procedūras šādu metodisko materiālu izstrādei:          1. vadlīnijas pašvaldībām par procedūru vēsturisko kūdras ieguves vietu atzīšanai par rekultivētām;          2. vadlīnijas par horizontālā principa "nenodarīt būtisku kaitējumu" klimata un vides mērķu novērtējumu pasākumā īstenojamām darbībām vēsturiskajās kūdras ieguves vietās;          3. vadlīnijas par sociālekonomisko novērtējumu katram no vēsturisko kūdras ieguves vietu rekultivācijas veidiem;          4. vadlīnijas par ekosistēmu pakalpojumu novērtējumu katram no vēsturisko kūdras ieguves vietu rekultivācijas veidiem. |
| 12. | **Finansējuma avots** (fonds) | Taisnīgas pārkārtošanās fonds |
| 13. | Projekta **kopējais** indikatīvais **finansējums (EUR)** (programmas līdzfinansējums plus pašu līdzfinansējuma daļa), no tā: | 2 254 192 EUR  Indikatīvais projekta budžeta sadalījums pa partneriem:  VPR – 1 983 494,65 EUR  KPR – 132 505,83 EUR  ZPR- 70 241,28 EUR  LPR- 67 950,24 EUR |
| **Projekta idejas iesniedzēja budžeta daļas kopsumma projektā** (EUR), no tā: | 2 254 192 EUR |
| Programmas līdzfinansējuma daļa (EUR) | 1 916 063 EUR (85%) |
| Pašu līdzfinansējuma daļa (EUR) | 338 129 EUR (15%) |
| **No pašu līdzfinansējuma daļas nepieciešamais valsts budžeta līdzfinansējums** (EUR) | 338 129 (15%) |
| No valsts budžeta nepieciešamā **dotācija projekta priekšfinansējuma** nodrošināšanai (EUR) | 1 916 063 (85%) |
| 14. | Indikatīvais projekta **īstenošanas laiks** (no - līdz) | No 2024.gada 1.oktobra līdz 2026.gada 31.decembrim |
| 15. | Projekta rezultātu ilgtspējas nodrošināšana (vai un cik liels finansējums būs nepieciešams projekta rezultātu uzturēšanai, t.i. uzturēšanas izdevumi un to finansēšanas avots) | Projekta rezultātu uzturēšanai finansējums nebūs nepieciešams |
| 16. | **Projekta aktualitāte citiem plānošanas reģioniem** (norāda informāciju, kā projekta izstrādes laikā tika iesaistīti citi plānošanas reģioni (piemēram, informēti par plānoto projektu, iesaistīti kopīgā darba grupā u.tml.) un vai tie plāno vai neplāno izmantot projekta rezultātus savā reģionā) | *(aizpilda tikai plānošanas reģioni)*  Saskaņā ar 09.07.2024.gada MK noteikumiem Nr.450 par 6.1.1.1.pasākuma pirmās projektu iesniegumu atlases kārtas īstenošanu projektam kā sadarbības partneri tiek piesaistīti arī pārējie plānošanas reģioni, kas atrodas Taisnīgas pārkārtošanās plāna teritorijā, proti, Kurzemes, Zemgales un Latgales plānošanas reģioni.  Reģionu pārstāvji ir arī dalībnieki konsultatīvajā darba grupā, kā arī tika organizētas savstarpējas sanāksmes par projekta plānošanu. Starp VPR un pārējiem reģioniem pirms projekta iesnieguma iesniegšanas tiks parakstīts arī sadarbības līgums par projekta īstenošanu. |

ZPR izpilddirektors V. VEIPS